
	Vår saksbehandlar
	Vår dato
	Vår referanse

	16.08.2005  
	2005/4249 – 2/434.11  

	E-post: hm@fmsf.no
	Dykkar dato
	Dykkar referanse

	
	  
	  


	Ofredal Sankelag 

v/ Erling Offerdal  

6885  Årdalstangen    
	


Fellingsløyve på jerv i Luster/Årdal kommune

Det vert vist til søknad av 08.08.05 frå Ofredal sankelag v/ Erling Offerdal på vegne av sankelaga i Årdal og Luster.

Generelt
Ny forskrift av 18.03.05, ”Forskrift om forvaltning av rovdyr”, fastset  i § 4 at det skal vere 8 forvaltningsregionar med tilhøyrande nasjonale mål for tal ynglingar av gaupe, jerv, bjørn eller ulv innanfor grensene til regionen. Region 1 omfattar Vest-Agder, Rogaland, Hordaland og Sogn og Fjordane. Det er ingen nasjonale mål for ynglingar i Region 1.

Etter § 5 i forskrifta skal det vere ei regional rovviltnemnd som i medhald av § 8 kan fastsetje ein kvote for betinga skadefelling på gaupe, jerv, bjørn og ulv som fylkesmennene kan setje i verk i etter § 9 for å hindre at desse artene gjer skade på bufe eller tamrein.

Rovviltnemnda Region 1 har 23.05.05 fastsett slik kvote for fylkesmennene i Region 1:

Ein ulv, ein bjørn, ei gaupe og fire jervar. Det er denne kvoten som vert nytta her.

Med heimel i § 12 i viltlova og i § 9 i ”Forskrift om forvaltning av rovdyr” fastsett ved Kgl. res. 18.03.2005, jfr. vedtak om kvote for betinga skadefelling fastsett den 23.05.05, sak 11/05, av Rovviltnemnda Region 1 (Vest-Agder, Rogaland, Hordaland, Sogn og Fjordane) 

gjer fylkesmannen vedtak om å setje i verk  betinga skadefelling av 1 (ein) jerv

i deler av kommunane Årdal og Luster  slik skadefellingsområdet er avgrensa nedanfor. 

Avgrensing av skadefellingsområdet:  

Mot vest følgjer grensa Jostedalselva nordover til Handspiken.  Mot aust følgjer ho så 

fylkesgrensa mot Oppland syd til Vetle-Utla. Derifrå følgjer grensa elvane Vetle-Utla og Utla til utløpet av Utla i Årdalsfjorden. Vidare følgjer grensa nordsida av Årdalsfjorden til Urnes, sydsida av Lustrafjorden til Skjolden og vidare nordsida av fjorden til Jostedalselva. 

Skadefellingsløyvet gjeld frå og med onsdag 17.08.2005 til og med fredag 09.09.05.                              

    (NB! Fellingsperiode for skademotivert lisensfelling:  F.o.m. 10. september t.o.m. 15. februar.)

Felling og forsøk på felling kan gjennomførast utan omsyn til kven som har jaktrett 

i området (grunneigar/jaktrettshavar) jfr. § 9, 3. ledd i forskrifta og § 35 i ”Lov om viltet”.

Følgjande vilkår er knytte til fellingsløyvet:
1. Fellingsløyvet vert primært tildelt søkjaren, Ofredal sankelag, v/Erling Offerdal, men gjeld sankelaga Jostedal, Skjolden, Fortun, Sørsida i Luster kommune og Ofredal sankelag i Årdal kommune.
Sankelaga skal melde frå til dei respektive kommunar med liste over kva for personar som tek del i fellingsforsøk, inkludert namn på ansvarleg leiar for fellingslaget. Kommunen syter for at denne lista er tilgjengeleg for lensmenn og fylkesmann. Dette må gjerast før fellingsforsøk startar. Berre deltakarar godkjende av sankelaga kan delta i fellingsforsøk. Under fellingsforsøk må det vere rutinar som sikrar rask kommunikasjon både internt i sankelaget og mellom sankelaga for å hindre felling av fleire individ.

2. Alle godkjende deltakarar skal ha kopi av dette brevet og gjere seg kjende med 
innhaldet i det. Vidare må dei gjere seg kjende med dei aktuelle reglane 

i ”Forskrift om utøvelse av jakt og fangst” av 22.03.02,  sjå pkt. 3 nedanfor.
3. Ved felling av jerv skal det nyttast våpen- og ammunisjon godkjent for storviltjakt, jf. ”Forskrift av 22. mars 2002, nr.150, om utøvelse av jakt og fangst” – jf spesielt 

§ 2, 2. ledd og §§ 3, 15, 16, 18 og 27.   Bruk av hagle er lovleg ved felling av jerv.

4. Felling eller forsøk på felling av jerv skal straks meldast til fylkesmannen, Statens naturoppsyn (SNO), viltforvaltninga og lensmann. Meldinga skal innehalde opplysningar om tid og stad for felling/fellingsforsøk. (§ 16, 1. ledd)


5.
Den som feller jerv skal snarast vise fram det felte dyret for Statens naturoppsyn for kontroll, merking og prøvetaking av biologisk materiale. Fellingsstaden skal kunne påvisast etter oppmoding frå Statens naturoppsyn, politiet eller fylkesmannen.  (§ 16,1. ledd)

6.  Jerv som blir felt er Viltfondet sin eigedom. Det er ikkje høve til å tileigne seg felt dyr 

eller deler av felt dyr utan etter samtykke frå DN. Felt dyr skal så raskt som mogleg sendast til Norsk  Institutt for Naturforskning (NINA), Tungasletta 2, 7485 Trondheim.

(Eigen instruks for handsaming av daudt rovvilt finn ein på  http:// nidaros.nina.no under overskrifta ”overvåking”) 

7. Den som skadeskyt jerv under forsøk på felling, skal utan opphald å melde frå til fylkesmannen, kommune og næraste politimynde. Fylkesmannen avgjer vidare gjennomføring og avslutning av ettersøk. Dei som har delteke i forsøket på felling skal utan godtgjersle yte hjelp til forvaltningsstyremakta eller politiet i det vidare ettersøk.

(§ 17)
8. Dersom det eventuelt skal nyttast laushund under forsøk på felling, må ein søkje kommunane om dispensasjon frå reglane om bandtvang etter Hundelova av 04.07.03 nr.74.

Grunngjeving: 

Det er ingen nasjonale mål for yngling av jerv i Region 1.

I følgje Statens Naturoppsyn (SNO) er det i perioden 04.08.05 – 06.08.05 registrert 7 sauer der jerv er vurdert til å vere skadegjerar i dei aktuelle områda. Sommaren 2004 vart det observert jerv med ungar både i Lusterområdet og i Årdalsområdet, og skadane av jerv har vore store både i Luster og i Årdal dei seinare åra. 

Ut frå dette vurderer vi det som riktig å gje eit skadefellingsløyve i området for å avgrense vidare tap. I 2004 vart det og gjeve eit tilsvarande løyve, som medførte at ei unge vart felt i Ofredal sankelag sitt område.

Kommunane Årdal og Luster har dei siste åra hatt jamn aktivitet av jerv, og er av dei kommunane som har vore sterkast råka av skade av jerv på sau. Både dei store skadeutbetalingane og dei mange observasjonane og funn av jerv dokumenterer dette. Store og viktige beiteområde for sau ligg innanfor ein avstand som ein kan rekne som naturleg aksjonsradius for jerven. Sjølv om det er relativt få drepne sauer så langt, legg fylkesmannen vekt på at det er relativt tidleg i sesongen og såleis stort potensiale for langt større tap. Vi legg også vekt på at Sogn og Fjordane har ei perifer rolle når det gjeld å oppretthalde ein levedyktig norsk bestand av jerv.

Røynsler over fleire år viser at det sjeldan har lukkast å ta ut skadegjerande jerv. Samstundes er det i slutten av august og førstninga av september at dei største tapa bruker oppstå. Sjølv om det er tidleg i sesongen, vil vi sterkt oppmode om å planleggje iverksetjing av tidleg nedsanking fram mot slutten av august/byrjinga av september – særleg dersom skadane held fram/aukar - og det ikkje vert teke ut jerv. Dette kan verte naudsynt for å redusere tapa og for å spare sauene for unødig liding. 

Dette vedtaket kan påklagast etter reglane i forvaltningslova innan tre veker.  Ein eventuell klage skal rettast til DN, men sendast via fylkesmannen. Fylkesmannen kan gje nærare opplysningar om klagerett og rett til å sjå saksdokument. 

Med helsing

	Jon Jordanger
	Hermund Mjelstad

	rådgjevar
	førstekonsulent




Kopi pr. e-post:




Årdal kommune, postmottak@ardal.kommune.no


Luster kommune, postmottak@luster.kommune.no


SNO Hardangervidda, Sverre.tveiten@dirnat.no


Direktoratet for naturforvaltning, postmottak@dirnat.no


Fylkesmannen i Hordaland, postmottak@fmho.no


Fylkesmannen i Rogaland, postmottak@fmro.no


Fylkesmannen i Vest-Agder, postmottak@fmva.no


Rovviltnemnda Region 1 v/Norvall Nøringset, norvall.noringset@sf-f.kommune.no


Kopi:



Lensmannen i Årdal, 6885 Årdalstangen



Lensmannen i Luster, 6868 Gaupne



Foreningen Våre Rovdyr, p.boks 195, 2151 Årnes



Naturvernforbundet i Sogn og Fjordane, pb 470, 6853 Sogndal



Sørsia sankelag, boks 2, 6872 Luster



Ofredal sankelag v/Erling Offerdal, Ofredal, 6885 Årdalstangen



Jostedal sankelag, v/Arne Bjørk, 6871 Jostedal



Skjolden sankelag v/ Arne Rebni Øvreås, 6876 Skjolden



Fortun sankelag, v/ Steinar Mørkrid, 6877 Fortun



Internt: hm, jj, ney

	Adresse Njøsavegen 2, 6863 LEIKANGER
	Telefon  57 65 50 00

	Internett  www.fylkesmannen.no/sfj
	Besøksadresse  Hafstadvegen 48, Førde
	57  72 32 50

